ཕྱི་རུ་ཕྱོགས་པ་ཅན་དང་ནང་དུ་ཕྱོགས་ཅན་གྱི་བྱིས་པའི་གཤིས་ཀ་ལ་ཁྱད་པར་ཆེན་པོ་ཡོད་པ་ནི་ང་ཚོས་ཤེས་གསལ་ལྟར་ཡིན་མོད།རིགས་གཅིག་པའི་བྱིས་པ་སོ་སོའི་གཤིས་ཀ་ལའང་ཁྱད་པར་ཆེན་པོ་ཡོད་པ་ཡིན་པས།གཤིས་ཀ་ཡོངས་སུ་མཐུན་པའི་བྱིས་པ་གཉིས་ནི་གཏན་ནས་ཡོད་མི་སྲིད་པ་རེད།ཁྱིམ་ཚང་དང་སློབ་གྲྭའི་ཁོར་ཡུག་གི་སློབ་གསོ་མི་མཐུན་པ་རྣམ་པ་གཉིས་ཀྱི་རྐྱེན་གྱིས།བྱིས་པ་ལ་ལ་ཕྱི་རོལ་ནས་ནང་དུ་ཕྱོགས་པའི་གཤིས་ཀ་དང་ཁྱིམ་ནང་ནས་གཤིས་ཀ་ཕྱི་རུ་ཕྱོགས་པའི་ངང་ཚུལ་འབྱུང་སྲིད་པའང་ང་ཚོས་དུས་རྒྱུན་མཐོང་ཐུབ་པ་དེའོ།།